

 **SVEUČILIŠTE SJEVER**

080 Ministarstvo znanosti i obrazovanja

3705 Visoko obrazovanje

08006 Sveučilišta i veleučilišta u Republici Hrvatskoj

**48267 Sveučilište Sjever**

**OBRAZLOŽENJE *POSEBNOG DIJELA* POLUGODIŠNJEG IZVJEŠTAJA O IZVRŠENJU FINANCIJSKOG PLANA SVEUČILIŠTA SJEVER ZA 2024. GODINU**

1. **POSEBNI DIO – IZVJEŠTAJ PO PROGRAMSKOJ KLASIFIKACIJI**

***Redovna djelatnost Sveučilišta Sjever (šifra A679080)***

Iz izvora 11 (*Opći prihodi i primici*) u polugodišnjem izvršenju financijskog plana Sveučilišta Sjever za 2024. godinu iz aktivnosti *A679080 Redovna djelatnost Sveučilišta Sjever* financirana je aktivnost redovne djelatnosti Sveučilišta (plaće i materijalna prava zaposlenika, prijevoz zaposlenika, naknada za nezapošljavanje invalida i sistematski pregledi zaposlenika).

Rashodi za zaposlene koji se odnose na plaće i zakonska plaćanja plaćanja doprinosa te materijalna prava izvršeni su u iznosu 3.702.140,86 EUR, a materijalni rashodi koji se odnose na naknade za prijevoz, sistematske preglede i naknadu za nezapošljavanje u ukupnom iznosu 152.330,24 EUR.

U 2024. godini Studentski zbor Sveučilišta Sjever ima na raspolaganju 15.000 EUR rezerviranih sredstava za provođenje studentskih natječaja prema kojima bi se studentskim udrugama i asocijacijama dodjelila financijska sredstva. S obzirom da do 30.06.2024. godine nisu realizirane isplate sredstava prema provedenom natječaju, u preostaloj polovici 2024. godine, Sveučilište će nakon završetka natječaja aplicirati i zatražiti isplatu iznosa iz Državnog proračuna Republike Hrvatske.

Kontinuirano povećanje rashoda za financiranje redovne djelatnosti iz Državnog proračuna Republike Hrvatske u sljedećem trogodišnjem razdoblju proizlazi iz potrebe za zapošljavanjem znanstveno-nastavnih kadrova uslijed otvaranja novih i proširenja postojećih studijskih programa (preddiplomskih, diplomskih i poslijediplomskih) i povećanja iznosa financiranja materijalnih prava zaposlenika primjenom Temeljnog kolektivnog ugovora za službenike i namještenike u javnim službama. U 2024. godini povećanje rashoda za zaposlene posljedica je i primjene novog Zakona o plaćama i Uredbe o koeficijentima.

***Programsko financiranjeSveučilišta Sjever (šifra A622122)***

U sklopu programskog financiranja u prvoj polovici proračunske godine 2024. zaprimljene su uplate za programsko financiranje u akademskoj godini 2022./2023. (konačna isplata – 572.279,40 EUR) i 2. rata programskog financiranja za akademsku godinu 2023./2024. (767.764,77 EUR).

Iz spomenutog programa zaprimljena su sredstva za dodatno financiranje umjetničke djelatnosti u iznosu 25.137,69 EUR).

Programsko financiranje u razdoblju od 01.01.-30.06.2024. godine realizirano je u iznosu 853.458,49 EUR. U najvećoj mjeri iz programskog financiranja pokrivali su se rashodi za vanjske suradnike (provođenje nastave i putni troškovi vanjskih suradnika), s obzirom da Sveučilište ne može sve nastavne kapacitete pokriti postojećim zaposlenim kadrom. Na vanjsku suradnju u polugodišnjem razdoblju utrošeno je 295.549,68 EUR. Sveučilište je iz programskog financiranja dodijelilo 29.000 EUR Studentskom zboru Sveučilišta Sjever (ukupan plan Studentskog zbora iznosi 44.000 EUR za 2024. godinu). Iz preostalih troškova pokriveni su materijalni rashodi i rashodi za nabavu dugotrajne imovine iz potpora znanstvenim i umjetničkim istraživanjima u 2023. godini, objava znanstvenih radova, usavršavanje djelatnika (kotizacije za sudjelovanje na domaćim i međunarodnim konferencijama) te ostali troškovi koji se odnose na potrebe studenata Sveučilišta.

Programskim financiranjem Sveučilište je nastojalo postići četiri osnovna strateška cilja:

* *podizanje znanstvene izvrsnosti* (kroz povećanje kvalitete i odjeka znanstvenih radova, povećanje obujma kompetitivnih nacionalnih i europskih znanstvenih projekata)
* *jačanje suradnje s gospodarstvom* (poticanje upravljanja intelektualnim vlasništvom, komercijalizaciju znanstvenog rada i rezultata, prevladavanje jaza između istraživačkog i poslovnog sektora)
* *povećanje kvalitete i učinkovitosti studiranja* (učinkovitost izvođenja studija i prilagodba upisnim interesima i potrebama tržišta rada)
* *jačanje društvene odgovornosti* (podizanje razine ukupne učinkovitosti poslovanja javnog učilišta).

Od posebnih ciljeva Sveučilište je nastojalo postići jačanje ljudskih potencijala za znanstveni rad, unapređenje istraživačke infrastrukture, unaprjeđenje studija i povećanje redovitosti i završnosti studiranja, jačanje kulture cjeloživotnog obrazovanja, digitalizaciju poslovanja te popularizaciju znanosti i umjetnosti.

***Redovna djelatnost Sveučilišta Sjever – iz evidencijskih prihoda (šifra A679096)***

Redovna djelatnost Sveučilišta Sjever financirana je i iz ostalih izvora financiranja - izvora 31 (vlastiti prihodi), 43 (prihodi za posebne namjene), 52 (ostale pomoći) i 61 (donacija).

Iz izvora 31 (vlastiti prihodi) u ukupnoj vrijednosti 79.973,41 EUR financirani su rashodi za osnovni materijal i robu potrebnu za proizvodnju i provodbu tiskarske djelatnosti Sveučilišta Sjever, usluge promidžbe i informiranja u tiskanim i elektronskim medijima, objave oglasa i natječaja, kupnju promo materijala i ostali troškovi koji će se financirati iz prihoda ostvarenih na tržištu (izrada stručnih studija i projekata). Iz navedenog izvora u prvoj polovici 2024. godine pokriveni su troškovi organizacije UNIN Connect Week-a i međunarodne konferencije u organizaciji Odjela za geodeziju i geomatiku.

Iz izvora 43 (prihodi za posebne namjene) u iznosu 1.613.750,52 EUR financirani su troškovi plaća, naknada i materijalnih prava zaposlenika koji se ne financiraju iz Državnog proračuna Republike Hrvatske, materijalni rashodi (službena putovanja, rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi), financijski rashodi (bankarske usluge) te naknade građanima i kućanstvima (podmirenje školarina doktoranata i pokriće troškova izbora u znanstvena i stručna zvanja).

Iz izvora 52 (ostale pomoći) financiran je projekt Hrvatske zaklade za znanost (Uspostavni istraživački projekt HRZZ:UIP-2019-4-1018). Odobreni projekt ima vremensko trajanje od 2021. godine do 2026. godine.

U prvoj polovici 2024. godine Sveučilište Sjever je ulagalo u proširenje svojih nastavnih i znanstvenih kapaciteta kao i kontinuirano poboljšanje studentskog standarda. U najvećoj mjeri, Sveučilište Sjever je kapitalne projekte i jednostavne nabave financiralo iz namjenskih sredstava Sveučilišta (prihoda za posebne namjene). Nabavljeni su softveri i licence, knjižna građa, realizirana je isporuka električnog vozila (prema natječaju Fonda za zaštitu okoliša i energetsku učinkovitost). Fond za zaštitu okoliša i energetsku učinkovitost sufinancirao je nabavu energetski učinkovitog vozila u iznosu 9.290,60 EUR. U prvoj polovici proračunske 2024. godine odabran je izvođač i sklopljen ugovor za uređenje zgrada u Optujskoj ulici u Varaždinu. Ovaj važni investicijski i građevinski projekt financirati će se iz Državnog proračuna Republike Hrvatske (rezervirana sredstva iznose 2.500.000 EUR) i namjenskih sredstava Sveučilišta u jednakom iznosu (2.500.000 EUR).

***EU projekti Sveučilišta Sjever – iz evidencijskih prihoda (šifra A679081)***

U 2024. Sveučilište Sjever  provodi šest projekata gdje sredstva ostvaruje direktno od inozemnih nositelja projekata.

Radi se o partnerima 'GISIG GEOGRAFPHICAL INFORMATION SYSTEMS INT. GROUP iz Genove Italija za projekt Supporting upskilling e reskilling processes in European SME's,  financiran iz programa DIGITALNA EUROPA, zatim nositelj Ocellus Information Systems AB, iz Upsale Švedska za projekt financiran iz programa Erasmus + KA220 VET,  projekt Academic partnership for health improvement of youth with health disorders and special needs iz programa Erasmus+ Action Type KA220-HED  Cooperation partnerships in higher education gdje je  glavni nositelj  Trakia University iz Bugarske, slijedi nositelj projekta Thuringian Ministry for Infrastructure and Agriculture (Ministarstvo za infrastrukturu i poljoprivredu, Turingia, Njemačka) za projekt financiran iz programa Interreg Central Europe, naziv projekta Rail4Regions, zatim  projekt predvođen glavnim partnerom  Aufbauwerk Region Leipzig GmBh, za projekt naziva Integrated actions towards enhanced – mobility in European regions financiranog iz programa Interreg Europe i glavni partner  EIT KIC Urban mobility za projekt Uni Mob, co creation course and e Learning model for institutional mobility financiran od strane Europskog instituta za inovacije i tehnologiju.

Također su završena tri projekta od domaćih uplatitelja odnosno nositelja projekata. Radi se o dva projekta financiranih iz Europskog socijalnog fonda i to Digitalna.hr nositelj Telecentar i Uspostava regionalnog centra kompetentnosti u strojarstvu nositelj Tehnička škola Čakovec i jedan projekt financiran iz  Europskog  fonda za regionalni razvoj - “Povećanje razvoja novih proizvoda i usluga koji proizlaze iz aktivnosti istraživanja i razvoja - faza II” pod nazivom Istraživanje i razvoj metoda zaštite građevinske jame: prednapeti AB roštilj (soil press metoda), BBR Adria d.o.o. glavni nositelja projekta.

|  |  |  |  |  |  |
| --- | --- | --- | --- | --- | --- |
| **IZVJEŠTAJ O KORIŠTENJU SREDSTAVA FONDOVA EUROPSKE UNIJE** |  |  |  |  |  |
|  |  |  |  |  |  |  |  |  |
| EU FOND | KONTO | OJ |   | Naziv projekta |   |   |   |  |
| Status (UNIN) | Razdoblje | **PRIHODI**  | UKUPNO UGOVORENA SREDSTVA FONDOVA EU - vrijednost projekta | UKUPNO UPLAĆENA SREDSTVA FONDOVA EU (od početka provedbe projekta zaključno s izvještajnim razdobljem) |
| **EU FOND** | **6323** |   |   | **TEKUĆE POMOĆI OD INSTITUCIJA I TIJELA EU** |   |  |   |   |
| Interreg Europe |  | 65 | partner | INTERREG CE0100127 Rail4Regions | 01.01.2024. - 31.01.2024. | 47.649,88 | 2.301.040,00 | 47.649,88 |
| DIGITAL-2022-TRAINING-02 – Short term training courses in key capacity areas |   | 64 | partner | Supporting upskilling e reskilling processes in European SMEs | 01.01.2023. - 01.01.2026. | 382,59 | 297.480,88 | 35.310,00 |
| Erasmus+ KA220 VET |   | 59 | partner | Training on Building InfoRmation models integrated with Geographical InformaTion- BIRGIT | 01.02.2022. - 31.12.2025. | 0,00 | 38.620,00 | 30.896,00 |
| Erasmus + Action Type KA-HED Cooperation partnerships in higher education |   | 70 | partner | Academic partnership for health improvement of youth with health disorders and special needs | 01.09.2023. - 31.08.2026. | 0,00 | 400.000,00 | 16.000,00 |
| **EU FOND** | **6381** |   |   | **TEKUĆE POMOĆI TEMELJEM PRIJENOSA EU SREDSTAVA** |   |  |   |   |
| Europski socijalni fond |   | 45 | partner | Uspostava Regionalnog centra kompetentnosti u strojarstvu SJEVER – TŠČ | 01.03.2020. - 02.11.2023. | 1.330,14 | 3.476.215,91 | 26.287,39 |
| **EU FOND** | **6393** |   |   | **TEKUĆI PRIJENOSI IZMEĐU PRORAČ. KORISNIKA ISTOG PRORAČUNA TEM. PRIJENOSA EU SREDSTAVA** |   |   |  |   |
| Erasmus+ |   | 76 | partner | Erasmus plus 2024-1-HR01-KA131-HED-000206370 | 01.06.2024. - 31.07.2026. | 99.608,80 | 124.511,00 | 99.608,80 |
| Erasmus+ |   | 54 | partner | Erasmus plus 2021-HR01-131-HED-000010143 | 01.09.2021. - 31.10.2023. | -23.464,60 | 92.357,00 | 73.885,60 |
| **EU FOND** | **6631** |   |   | **TEKUĆE DONACIJE** |   |   |   |   |
| Europski fond za regionalni razvoj - “Povećanje razvoja novih proizvoda i usluga koji proizlaze iz aktivnosti istraživanja i razvoja - faza II” |   | 55 | partner | Istraživanje i razvoj metoda zaštite građevinske jame: prednapeti AB roštilj (soil press metoda), BBR Adria d.o.o. | 18.02.2021. - 18.09.2023. | 192.869,49 | 3.464.563,53 | 614.106,08 |
| Europski socijalni fond |   | 50 | partner | Digitalna.hr | 28.10.2020. - 29.10.2023. | 1.616,97 | 477.652,31 | 28.059,28 |